OpenLLM-France/wikimedia huggingface dataset:
# Kristof Vandewalle

Kristof Vandewalle (Kortrijk, Flandes Occidental, 5 d'abril de 1985) és un ciclista belga, professional des del 2008 fins al 2015.
En el seu palmarès destaca la victòria al Gran Premi del cantó d'Argòvia del 2010 i els Tres dies de Flandes Occidental del 2013.

## Palmarès

* 2003
** 1r a la Ruta de l'Avenir i vencedor de 2 etapes
** 1r a La Bernaudeau Juniors
* 2006
** 1r als Dos dies del Gaverstreek
* 2007
** Vencedor d'una etapa del Tour de l'Avenir
* 2010
** 1r al Gran Premi del cantó d'Argòvia
* 2012
** Campió del món en contrarellotge per equips
** Campió de Bèlgica en contrarellotge
* 2013
** Campió del món en contrarellotge per equips
** Campió de Bèlgica en contrarellotge
** 1r als Tres dies de Flandes Occidental i vencedor d'una etapa
* 2014
** Campió de Bèlgica en contrarellotge
** Vencedor d'una etapa a la Volta a Polònia
** Vencedor d'una etapa a la Volta a Àustria

### Resultats al Giro d'Itàlia

* 2011. 93è de la classificació general
* 2015. No surt (15a etapa)

### Resultats a la Volta a Espanya

* 2011. 104è de la classificació general
* 2012. 91è de la classificació general
* 2013. Abandona (15a etapa)
* 2014. 87è de la classificació general

## Enllaços externs

* Fitxa a sitiodeciclismo.net
# LFB

LFB té els següents significats:
* Liceu francès de Barcelona, institució d'ensenyament de sistema educatiu francès amb seu a Barcelona
* Lliga espanyola de bàsquet femenina (del seu nom en castellà Liga Femenina de Baloncesto), màxima competició de bàsquet femení d'Espanya
* Lliga Federalista de Bretanya, moviment polític històric de Bretanya
* Luxembourg for Business, agència del govern de Luxemburg per a la promoció del comerç
# Lapageria rosea

Lapageria és un gènere de plantes amb flors monotípic. La seva única espècie és Lapageria rosea, coneguda a Xile com copihue. L. rosea és la flor nacional de Xile. Creix al sud del país especialment a la Selva valdiviana.

## Botànica

Lapageria rosea està emparentada amb Philesia magellanica (sinònim P. buxifolia) Philageria veitchii és un híbrid entre L. rosea i P. magellanica.
Lapageria rosea és una planta enfiladissa perennifòlia que fa fins a 10 m de llargada. Les seves tiges creixen de forma antihorària a l'hemisferi sud però de forma horària a l'hemisferi nord.
Les flors tenen sis tèpals gruixuts i cerosos de color vermell tacats de blanc. El fruit és una baia allargada que conté nombroses llavors cobertes d'un aril comestible.
Les seves rels s'havien recollit com un substitut de la sarsaparilla. L'any 1977 aquesta planta va rebre protecció legal a Xile.
Aquesta planta va rebre el premi de la Royal Horticultural Society, Award of Garden Merit.
N'hi ha nombrosos cultivars

## Referències

* ↑ Muñoz Urrutia, Rafael. Diccionario Mapuche: Mapudungun/Español, Español/Mapudungun (en castellà). 2a edició. Santiago, Chile: Editorial Centro Gráfico, 2006, p. 41, 155. ISBN 978-956-8287-99-3.
* ↑ «RHS Plant Selector - Lapageria rosea». Royal Horticultural Society. Arxivat de l'original el 19 d’octubre 2013. [Consulta: 20 maig 2013].

## Bibliografia

* Crandall, Chuck; Crandall, Barbara. Flowering, Fruiting & Foliage Vines: a gardener's guide. Nova York: Sterling Publishing, 1995. ISBN 978-0-8069-0726-0. (Page 9 in the book illustrates clockwise and counterclockwise twining.)
* Grez, Audrey A; Bustamante, Ramiro O; Simonetti, Javier A; Fahrig, Lenore. «Landscape Ecology as a Tool for Sustainable Development in Latin America», 1998. [Consulta: 23 abril 2012]. «Landscape Ecology, Deforestation, and Forest Fragmentation: the Case of the Ruil Forest in Chile»
* Reed, Elbert E «The Chilean Bellflower, Copihue, Lapageria rosea». California Horticultural Society Journal, 25, 3, 1964.
* Riedemann, Paulina; Aldunate, Gustavo. Flora nativa de valor ornamental : Chile zona sur (en castellà). Santiago de Chile: Editorial Andres Bello, 2003. ISBN 978-956-13-1827-4.
* Ruiz, Hippolyto; Pavon, Josepho. Flora Peruviana et Chilensis, 1802.
* Error: hi ha títol o url, però calen tots dos paràmetres.Song, Leo. «[{{{url}}} Lapageria rosea, La Flor Nacional de Chile]». Reproduced at «lapageria pages». [Consulta: 23 abril 2012].
# Mathilde Weckerlin

Mathilde Weckerlin (Sigmaringa, Baden-Wurtemberg (Alemanya), 5 de juny, 1848 - Pöcking, Baviera, 18 de juliol, 1928), fou una cantant alemanya.
Estudià cant amb Julius Stockhausen, i va fer el seu debut al Teatre Dessau Court el 1868, on va ser membre de la companyia durant tres anys, i va cantar al Hannover Court Theatre des de 1871 en endavant. El 1876 va formar part del conjunt de l'òpera de la Cort de Múnic i, més tard, el mateix any va cantar al primer Festival de Bayreuth en la primera interpretació completa de The Ring of Nibelungen; va interpretar el paper de Gertrude en la premiere de Götterdämmerung (El capvespre dels déus o El crepuscle dels déus).
A més dels papers wagnerianos, va excel·lir com Norma, Leonora a Fidelio i Aïda i va cantar a l'estrena del "Faust" de Heinrich Zöllner a Múnic el 1887. Es va casar amb el compositor Hans Bußmeyer (1853-1930) el 1877 i es va retirar dels escenaris el 1896.

## Referències

* Thibaut - Zycha - Pàgina 382 - Resultat de Google Llibres
# Txatxalaca celluda

La txatxalaca celluda (Ortalis superciliaris) és una espècie d'ocell de la família dels cràcids (Cracidae) que habita zones arbustives i de bosc de les terres baixes del nord-est del Brasil.
# Hideki Arai

Hideki Arai (新井 英樹, Arai Hideki) (nascut el 15 de setembre de 1963 en la Prefectura de Kanagawa) és un mangaka japonès. Va rebre el 38è Premi Manga Shogakukan per a manga general en 1993 amb Miyamoto kara Kimi e. El seu manga The World is Mine fou escollit pels editors de Pulp per la seua llista de mangues controvertits.
Va anar a la Kawawa High School i es va graduar a la Meiji University.

## Treballs

* Hachigatsu no Hikari (1 volum)
* Miyamoto kara Kimi e (12 volums)
* I Love Irene (6 volums originalment, reimpres en 2)
* Amanatsu (col·lecció d'històries curtes, 1 volum)
* The World is Mine (14 volums, reimpres en 5)
* Kiichi!! (9 volums)
* Kiichi VS (1 volum, serialitzat en Big Comic Superior)
* Sugar (8 volums)
* Rin (3 volums, serialitzat en Bessatsu Young Mangajin - seqüela de Sugar)

## Referències

* ↑ «小学館漫画賞：歴代受賞者» (en japanese). Shogakukan. Arxivat de l'original el 2015-08-05. [Consulta: 19 agost 2007].
# Lapa Vermelha

Lapa Vermelha (del portuguès brasiler, Cova vermella) és un jaciment arqueològic situat a la regió de Lagoa Santa, a Minas Gerais.
És un massís de pedra calcària als marges d'una petita llacuna. Al cingle hi ha quatre coves (lapas, com es coneixen a la regió). Va ser a la Lapa Vermelha iv, al municipi de Confins, que la missió arqueològica franco-brasilera liderada per Annette Laming-Emperaire va descobrir en la dècada del 70 el crani de Luzia. Amb més d'11.000 anys, Luzia és considerada afectuosament com la primera brasilera. El crani va ser trobat per l'arqueòleg Walter Alves Neves.

## Referències

* ↑ Kipnis, Renato. «A colonização da América do Sul» (en portuguès). Com Ciência - Revista eletrônica de jornalismo científico, 10-09-2003.

## Bibliografia

* Neves, Walter Alves; TucaTucks, Luís Beethoven Pio. O povo de Luzia: em busca dos primeiros americanos (en portuguès). Globo, 2008. ISBN 9788525044181.
# Ilxat Faizulin

Ilxat Faizulin (en rus: Ильшат Галимзянович Файзулин; en tàtar: Илшат Галимҗан улы Фәйзуллин|İlşat Ğalimcan ulı Fäyzullin) (Osinniki, Rússia, 5 de març de 1973) és un futbolista rus, d'origen tàtar, que ocupa la posició de davanter.

## Trajectòria

Faizulin es va iniciar a les files del CSKA Moscou, on molt prompte va destacar com una de les joves promeses del seu país. Amb els moscovites va jugar un centenar de partits, amb 25 gols, i va guanyar la lliga de 1991. El seu bon paper va fer que el Racing de Santander el fitxara per suplir al seu compatriota Radchenko.
En la seua primera campanya a la lliga espanyola, Faizulin és titular i marca sis gols. Però, a partir d'aquest moment, comença el seu declivi. La temporada 96/97 ja no participa tant amb els càntabres i només marca un gol. A l'any següent, amb el Vila-real CF, apareix en 22 ocasions i apunta un altre gol.
El 1998 passa a la lliga portuguesa. Roman dos anys en dos equips diferents, el FC Alverca i el Farense, on tot just disputa escassos partits. El 2000, i després d'una breu incursió pel furbol turc, retorna a la lliga espanyola amb el Getafe CF, on recupera part de la seva esplendor passada, és titular de nou i marca sis gols amb el conjunt madrileny.
No té continuïtat al Getafe i retorna al seu país, a equips inferiors fins que el 2004 retorna al futbol de l'Estat espanyol, per jugar en equips de Segona B i Tercera del País Valencià i Cantàbria.

## Clubs

* 1989-1995: CSKA Moscou
* 1995-1997: Racing de Santander
* 1997-1998: Vila-real CF
* 1998-1999: FC Alverca
* 1999-2000: SC Farense
* 2000: Altay Izmir
* 2000-2001: Getafe CF
* 2002: Dynamo Sant Petersburg
* 2002: FC Metallurg Lipetsk
* 2004: FC Vidnoye
* 2004-2005: Crevillent Esportiu
* 2004-2005: Redovan
* 2005-2006: Gimnàstica de Torrelavega
* 2006-2007: Ribamontán

## Selecció

Faizulin va ser internacional un cop amb la selecció de futbol de Rússia. Va debutar el 1993 en partit amistós contra França.
# Mathilde Verne

Mathilde Verne, nascuda Mathilde Würm, (Southampton, Anglaterra, 25 de maig de 1865 - Londres, 4 de juny de 1936) fou una pianista i professora anglesa, d'origen alemany. Juntament amb la majoria de les seves germanes, Mathilde va canviar el seu cognom a Verne el 1893 després de la mort del seu pare, John Würm.

## Vida i carrera professional

Mathilde Würm va néixer a Southampton, Anglaterra, la quarta de deu germans. Després d'estudiar durant quatre anys amb la pianista Clara Schumann a Frankfurt, va iniciar la seva carrera de pianista de concerts el 1887 i a més de començar una carrera com a professora de música. Va ensenyar breument al Royal College of Music de Londres, i després va aparèixer regularment sota la direcció d'Henry Wood als concerts Promenade del Queen's Hall i va col·laborar amb els Tuesday 12 O'Clock Concerts de música de cambra, des del 1907 fins a la seva mort, el 1936.
Va debutar al St James's Hall de Londres, tocant un trio de piano de Felix Mendelssohn. Va aparèixer sovint com a solista amb directors com ara Arthur Nikisch, Hans Richter, Sir August Manns i Sir Henry J. Wood. Va visitar dues vegades els Estats Units d'Amèrica, interpretant al piano sota la direcció de Theodore Thomas. Es va fer especialment famosa per la seva interpretació de les obres de Robert Schumann. Entre els seus alumnes, a part de la seva germana Adela i del seu nebot John Vallier, hi van ser el pianista Solomon Cutner; Moura Lympany, Harold Samuel, Herbert Menges i Lady Elisabet Bowes-Lyon (futura reina Isabel, la Reina Mare).
Mathilde Verne va morir el 1936 a Londres envoltada d'amics músics, en una festa al Savoia que servia per a llançar el seu llibre "Chords of Remembrance".

## Referències

* ↑ «Alice Verne-Brendt». Meridian-records.co.uk. Meridian Records. [Consulta: 16 desembre 2014].
* ↑ «Sophie Dupré». Sophiedupre.com. Sophie Dupré. Arxivat de l'original el 16 desembre 2014. [Consulta: 16 desembre 2014].
# Metallica: Through the Never (àlbum)

Metallica: Through the Never és un àlbum de banda sonora per la pel·lícula homònima, que consisteix en enregistraments en directe realitzats per la banda estatunidenca Metallica. La seva publicació es va realitzar el 24 de setembre de 2013 mitjançant Blackened Recordings, i va entrar en les llistes de diversos països.
Totes les cançons de la banda sonora són gravacions en directe realitzades al Rexall Place d'Edmonton (Canadà) els dies 17 i 18 d'agost de 2012, i al Rogers Arena de Vancouver (Canadà) els 24, 25 i 27 d'agost de 2012, amb l'excepció de «Orion» que fou enregistrada en proves de so.

## Posicions en llista

| Llista (2013/2014) | Posició |
| Alemanya | 8 |
| Austràlia | 16 |
| Canadà | 9 |
| Espanya | 15 |
| Estats Units | 9 |
| França | 32 |
| Nova Zelanda | 11 |
| Regne Unit | 36 |

## Crèdits

* James Hetfield – cantant, guitarra rítmica
* Kirk Hammett – guitarra solista
* Robert Trujillo – baix
* Lars Ulrich – bateria

## Referències

* ↑ Hasty, Katie. «Metallica releasing 'Metallica: Through the Never' movie soundtrack» (en anglès). HitFix.com, 29-07-2013. Arxivat de l'original el 2013-08-01. [Consulta: 13 octubre 2016].
* 1 2 3 4 5 «Metallica > Through the Never» (en anglès). australian-charts.com. [Consulta: 21 octubre 2016].
* ↑ «Metallica» (en anglès). Billboard. Arxivat de l'original el 2014-07-09. [Consulta: 21 octubre 2016].
* ↑ «Metallica» (en anglès). Billboard. Arxivat de l'original el 2016-10-12. [Consulta: 21 octubre 2016].
* ↑ «Metallica» (en anglès). OfficialCharts.com. [Consulta: 21 octubre 2016].
# Melis Alphan

Melis Alphan (İzmir, 1978) és una periodista i escriptora turca, i una defensora dels drets de la dona. Ha treballat en diaris prominents de Turquia com ara Hürriyet i Cumhuriyet. Tot i que va començar la seva carrera de periodista com a corresponsal de moda, després es dedicà a escriure sobre el medi ambient, els problemes dels obrers i la situació i drets de les dones i les noies. Ha rebut diversos premis turcs de periodisme.
Ha publicat dos llibres:

## Referències

* ↑ https://www.haberizlenim.com/ben-istersem-fotograf-sergisi-izmirde-13304h.htm
* ↑ https://listelist.com/8-mart-kadinlar-gunu-reklamlari-2020/
* ↑ https://www.evrensel.net/haber/384953/gazeteci-melis-alphan-sivasta-bir-kiz-cocugu-zorla-evlendirilmek-uzere
* ↑ https://t24.com.tr/haber/guclu-kizlara-ilham-veren-baris-hikayeleri-ben-istersem,842470
* ↑ https://t24.com.tr/haber/cumhuriyetten-ayrilan-melis-alphanin-yeni-adresi-belli-oldu,711288
* ↑ https://web.archive.org/web/20170618074644/http://www.salom.com.tr/haber-90568-cesur_yurek__melis_alphan_.html
* ↑ https://web.archive.org/web/20180502064344/http://t24.com.tr/haber/satisin-ardindan-hurriyetten-ayrilan-melis-alphan-cumhuriyete-gecti,615701

## Enllaços externs

* Melis Alphan parlant sobre violencia masclista

## Vegeu també

* Ayşe Arman
* Gülsüm Kav
* Saadet Özkan
# Melisa Domínguez Ruiz

Melisa Domínguez Ruiz és una activista d'extrema dreta espanyola, coneguda com a portaveu del col·lectiu neonazi Hogar Social Madrid (HSM).

## Biografia

Natural d'Alovera (província de Guadalajara), va cursar estudis bàsics en Azuqueca de Henares. Es va traslladar a Madrid per estudiar filosofia a la Universitat Autònoma de Madrid, on era coneguda com «la nazi». Amb un historial policial voluminós, el 2010 va ser condemnada per l'agressió a una llatinoamericana.
Resident al madrileny barri de la Ventilla, va militar a la Lliga Jove, vinculada a l'Moviment Social Republicà (MSR). Desencantada, es va deslligar de tots dos grups i va fundar el 2014 el Hogar Social Ramiro Ledesma (després Hogar Social Madrid, HSM), que va efectuar la seva primera okupació al districte de Tetuán. El HSM, format per neonazis (autodefinits com «patriotes»), i inspirat en les experiències d 'Alba Daurada i CasaPound, obté menjar en els supermercats i l'ofereix a famílies espanyoles.
Participant el 2016 en l'atac islamòfob a la mesquita de la M-30 per part de militants del HSM, va ser imputada com a conseqüència per un delicte d'odi.
Va ser detinguda el gener de 2020, després de liderar l'assalt per part d'un grup d'ultradretans de la planta baixa de la seu del PSOE al madrileny carrer de Ferraz. Així, al febrer de 2020, el Jutjat d'Instrucció número 13 de Madrid va imputar a Domínguez presumptes delictes de violació de persona jurídica i resistència a l'autoritat.
Mare d'un fill, Melisa D. Ruiz, que mai diu no a una entrevista, es manifesta com a contrària a l'avortament. Tampoc s'identifica com a feminista.

## Referències

* 1 2 Barceló, Jaume «El neonazisme espanyol amaga les esvàstiques». El Temps, 19-06-2017 [Consulta: 11 gener 2019].
* 1 2 3 4 Hidalgo, Carlos «Los neonazis del Hogar Social lideran ya el movimiento de extrema derecha». ABC, 06-05-2018 [Consulta: 11 gener 2019].
* 1 2 Rigal, Álvaro «Melisa, la líder del Hogar Social que ha llevado el neofascismo a las calles de Madrid». El Confidencial, 05-06-2016 [Consulta: 11 gener 2019].
* ↑ Terrasa, Rodrigo «Melisa, el amanecer rubio de la ultraderecha española». El Mundo, 24-10-2016 [Consulta: 11 gener 2019].
* 1 2 Ramos, Miquel; Büttner, Frauke. «Women and Gender Ideologies in the Far Right in Spain». A: Michaela Köttig, Renate Bitzan, Andrea Petö (Eds.). Gender and Far Right Politics in Europe. Palgrave Macmillan, 2017, p. 111-126. DOI 10.1007/978-3-319-43533-6. ISBN 978-3-319-43533-6.
* ↑ Hidalgo, Carlos «La líder neonazi del Hogar Social, al banquillo por atacar la Mezquita de la M-30». ABC, 19-05-2018 [Consulta: 11 gener 2019].
* ↑ Águeda, Pedro. «Detenida la portavoz del grupo ultraderechista Hogar Social Madrid por asaltar la sede del PSOE» (en castellà). eldiario.es. [Consulta: 9 gener 2020].
* ↑ Águeda, Pedro. «Una jueza imputa a la portavoz de Hogar Social Madrid por allanar la sede del PSOE». eldiario.es, 12-02-2020.
* 1 2 Torrús, Alejandro «Melisa D. Ruiz, de Hogar Social: "Somos más de Amanecer Dorado que de Le Pen"». Público, 23-02-2017 [Consulta: 11 gener 2019].
# Maties Mazarico

Maties Mazarico (Millars (Rosselló), 1948) és un músic i cantant de la Catalunya del Nord.
Cap al 1975 comença a escriure i interpretar cançons, i aviat -1976- coneix Pere Figueres i Jordi Auvergne i entra al col·lectiu Guillem de Cabestany.
Sovint, els seus temes estaven basats en poemes de Joan Morer i Francesc Català, encara que també escrivia lletres originals. També ha col·laborat amb el poeta Joan-Pere Sunyer.
El 1979 publica un disc com a cantant (A la vora del folk), però aviat es decanta cap al conreu instrumental de la música tradicional. Des de la seva fundació el 1995 és membre del grup Els Ministrils del Rosselló.
Actualment, és un folklorista reconegut, i un notable sonador del sac de gemecs, l'acordió diatònic i altres instruments populars. A més, és un dels darrers constructors de flabiols de canya de cinc forats, que divulga amb diverses iniciatives, com tallers i demostracions públiques de construcció.

## Referències

* ↑ «Músiques d'arrel». Web. Generalitat de Catalunya, 2012. [Consulta: abril 2013].
* ↑ «Els Ministrils del Rosselló, a Sant Joan Lo Vell. - VilaWeb».
* ↑ «www.cr-languedocroussillon.fr». Arxivat de l'original el 2007-09-27. [Consulta: 31 agost 2007].
* ↑ Pujadó i García, Miquel: Diccionari de la Cançó: D'Els Setze Jutges al Rock Català. Enciclopèdia Catalana, Barcelona, abril del 2000. ISBN 84-412-0467-5, plana 192
* ↑ «www.diba.es».
* ↑ «www.garonuna.com». Arxivat de l'original el 2007-09-29. [Consulta: 31 agost 2007].

## Enllaços externs

* Anunci d'un concert de Maties Mazarico a la localitat occitana de Planeses (francès)
* Dues partitures de Joan Pere Sunyer arranjades i harmonitzades per Maties Mazarico
# Maties Mut Romaguera

Maties Mut Romaguera (Llucmajor, Mallorca, 1639 - Palma, 1724) fou un cronista mallorquí.
Era esparter d'ofici i vivia a la plaça de la Quartera de la ciutat de Mallorca. Maties Mut relatà, en un dietari que titulà Noticiari dels fets memorables de Mallorca, publicat el 1715, tots els successos que tengueren lloc a Mallorca en el període entre 1680 i 1715. Molt partidari de Carles d'Àustria, s'aturà d'escriure el dietari el 16 de juliol de 1715. L'estil del dietari simula que l'autor ha estat present en tots els fets i els pot contar de primera mà.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 11. Palma: Promomallorca, p. 317. ISBN 84-8661702-2.
# Memòries del passat

Memòries del passat (títol original en anglès: Souvenir) és una pel·lícula britànica dirigida per Geoffrey Reeve estrenada l'any 1989. Ha estat doblada al català.

## Argument

Ernst Kestner és un veterà de l'exèrcit alemany que es va traslladar a Nova York, on ha viscut durant 43 anys, des del final de la Segona Guerra Mundial. A la mort de la seva esposa, Ernst s'embarca en un nostàlgic viatge a França. Allà va deixar l'amor d'una bonica jove a la petita ciutat ocupada de Lascaud. En arribar, descobreix tant el destí del seu amor perdut, com les proves terribles de la seva complicitat en una atrocitat de guerra que ell mai no va saber que va passar.

## Repartiment

* Catherine Hicks: Tina Boyer
* Christopher Cazenove: Willian Root
* Christopher Plummer: Ernst Kestner
* Jean Badin: Henri Boyer
* Michael Lonsdale: Xavier Lorion
* Patrick Bailey: Young kestner
* Lisa Daniely: la Sra. Lorion
* Amélie Pick: Janni

## Referències

* 1 2 esadir.cat. Memòries del passat. esadir.cat.
* ↑ «Souvenir». IMDb.
# Ministeri d'Afers Exteriors i de Cooperació Internacional de Guinea Equatorial

El Ministeri d'Afers Exteriors, Cooperació Internacional i Afers Francòfons és el Ministeri d'Afers Exteriors de Guinea Equatorial, amb la seva seu ubicada a Malabo, Guinea Equatorial. L'actual ministre és Simeón Oyono Esono Angue, nomenat en 2018.

## Llista de ministres

Aquesta és una llista de Ministre d'Afers Exteriors i Cooperació Internacional de Guinea Equatorial:
* 1968–1969: Atanasio Ndongo Miyone
* 1969–1971: Francisco Macías Nguema
* 1971–1979: Bonifacio Nguema Esono Nchama (interí)
* 1979–1981: Florencio Mayé Elá
* 1981–1983: Marcos Mba Ondo
* 1983–1989: Marcelino Nguema Onguene
* 1989–1992: Santiago Eneme Oyono
* 1992–1993: Benjamín Mba Ekua Mikó
* 1993–1999: Miguel Oyono Ndong Mifumu
* 1999–2003: Santiago Nsobeya Efuman
* 2003–2012: Pastor Micha Ondó Bile
* 2012–2018: Agapito Mba Mokuy
* 2018-ara: Simeón Oyono Esono Angue

## Vegeu també

* Relacions exteriors de Guinea Equatorial
* Guinea Equatorial

## Referències

* ↑ http://www.afdevinfo.com/htmlreports/org/org_24773.html
* ↑ http://www.guineaecuatorialpress.com/noticia.php?id=126&lang=en
* ↑ http://rulers.org/fm2.html